CELEX: 62021TN0012
Language: hr
Date: 2021-01-14 00:00:00
Title: Predmet T-12/21: Tužba podnesena 14. siječnja 2021. – PJ/EIT

8.3.2021   
            
            
               HR
            
            
               Službeni list Europske unije
            
            
               C 79/34
            
         
      Tužba podnesena 14. siječnja 2021. – PJ/EIT
      (Predmet T-12/21)
      (2021/C 79/43)
      Jezik postupka: francuski
      
         Stranke
      
      
         Tužitelj: PJ (zastupnik: N. de Montigny, odvjetnica)
      
         Tuženik: Europski institut za inovacije i tehnologiju
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 17. prosinca 2020. kojom je izvršni direktor tužitelju odbio korištenje iznimke od zabrane rada na daljinu izvan države zaposlenja, te odbio njegov zahtjev za rad na daljinu iz matičnog mjesta podnesen 15. prosinca 2020.;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi, s jedne strane, članka 5.1.b Smjernica primjenjivih na Komisiju i prenesenih EIT-u i, s druge strane, tužiteljevih stečenih prava. Tužitelj se nadalje poziva na povredu dužnosti brižnog postupanja uprave. Tužitelj također ističe proizvoljno tumačenje pojma „ograničenje putovanja” , nepredvidljivost i pravnu nesigurnost, povredu nacionalnih tumačenja tih istih sanitarnih mjera koje su uvedene u svakoj državi članici. Tužitelj se konačno poziva na povredu prava na privatni i obiteljski život, neuzimanje u obzir njegove situacije bez ikakvog stvarnog i opravdanog interesa službe i neproporcionalno ugrožavanje njegovih interesa.
               
            
                  2.
               
               
                  Drugi tužbeni razlog, koji se temelji na prigovoru nezakonitosti pravila koja su na snazi ako treba smatrati da se njima ne dopušta da tužitelj radi na daljinu iz matičnog mjesta u njegovoj situaciji zbog povrede načela jednakog postupanja, prava na privatni i obiteljski život, dobrobiti na radu, načela pravne sigurnosti i predvidljivosti. Tužitelj se također poziva na višu silu i povredu članka 52. Povelje Europske unije o temeljnim pravima jer je ograničenje njegovih prava nezakonito i neproporcionalno.